pythainlp/thai-financial-dataset huggingface dataset:
ข้อมูลสรุป (EXECUTIVE SUMMARY)

บริษัท ไทย โอ.พี.พี. จำกัด (มหาชน)
ประกอบธุรกิจในการผลิตผลิตภัณฑ์พลาสติกหรือเคลือบด้วยพลาสติกฟิล์ม Polypropylene
และเป็นผู้ผลิตแผ่นฟิล์มหลายชนิด ได้แก่ SHRINKABLE OPP, CPP FILM, LLDPE FILM,
METALIZED FILM โดยมีกลุ่มลูกค้าประเภทโรงพิมพ์, โรงงานผลิตถุง,ซอง
และเป็นตัวแทนจำหน่ายฟิล์มหด Clysar ซึ่งเป็น ฟิล์มหดชนิด Polyolefin จากบริษัท Bemis
สหรัฐอเมริกา ในประเทศไทย ซึ่งฟิล์มชนิดนี้มีคุณสมบัติพิเศษคือ ไม่ทำลายสิ่งแวดล้อม และ ฟิล์มยืด
(LLDPE Stretch Film)
ใช้พันพาเลทเพื่อรวมหน่วยสินค้าให้สะดวกในการขนย้ายและป้องกันฝุ่นละอองและความชื้น
ซึ่งใช้กันอย่างแพร่หลายในกลุ่มโรงงานอุตสาหกรรมทั่วไปในปัจจุบัน ทั้งจำหน่ายให้แก่ลูกค้าโดยตรง
และผ่านผู้แทนจำหน่าย นอกจากนี้ บริษัทยังมีการขยายตลาดโดยการเพิ่มชนิดผลิตภัณฑ์ มากขึ้น
เพื่อเพิ่มกลุ่มลูกค้าที่หลากหลายมากขึ้น อาทิ ฟิล์มผนึกสูญญากาศ (Skin Vacuum), ถุงไนล่อน
(Nylon)ใช้ในประเภทอุตสาหกรรมอาหารทะเล, อาหารแช่แข็ง ฯลฯ ฟิล์มป้องกันการขีดข่วน
(Protection Film)ที่ใช้ในอุตสาหกรรมผลิตชิ้นส่วนอิเลคทรอนิค
ทำให้บริษัทเป็นที่รู้จักและมีชื่อเสียงในด้านผลิตภัณฑ์ฟิล์ม และบริการงานพิมพ์บนแผ่นฟิล์ม

นอกจากนั้นยังมีบริการรับพิมพ์บนฉลากกาว (STICKER) สำหรับบรรจุภัณฑ์ ด้วยการพิมพ์ระบบ
Roto-Letterpress และ Silk-Screen โดยใช้เครื่องจักรและเทคโนโลยีที่ทันสมัย
ได้รับความไว้วางใจจากลูกค้ารายใหญ่อย่างต่อเนื่องทำให้สามารถสร้างรายได้เพิ่มขึ้นจากปีก่อน
และเป็นผู้ผลิตหลอดลามิเนตเพื่อใช้บรรจุยาสีฟัน
ซึ่งปัจจุบันบริษัทได้มีการร่วมทุนกับบริษัทที่ก่อตั้งและดำเนินการในประเทศเวียดนาม
เพื่อผลิตหลอดลามิเนตให้แก่ลูกค้าซึ่งเป็นบริษัทข้ามชาติที่มีการจำหน่ายทั่วทั้งภูมิภาคเอเชีย
เป็นผลให้โครงสร้างรายได้ของแต่ละกลุ่มผลิตภัณฑ์ของบริษัทเปลี่ยนแปลงไป
รวมถึงการปรับโครงสร้างด้านบุคลากร
เปลี่ยนแปลงตามเพื่อให้สอดคล้องตามสภาวะการณ์ที่เปลี่ยนแปลงไป
ซึ่งผลการดำเนินงานในบริษัทร่วมดังกล่าวให้ผลตอบแทนการลงทุนเป็นที่น่าพอใจ

ปี 2546
บริษัทมีโครงการซึ่งได้รับความเห็นชอบจากคณะกรรมการให้ลงทุนในโรงงานแห่งใหม่เพื่อขยายกำลังการผลิต
METALIZED FILM
ที่จะทำให้บริษัทสามารถลดต้นทุนการผลิตและเพิ่มส่วนแบ่งในตลาดที่มีภาวะการแข่งขันด้านราคาค่อนข้างสูงอยู่ในขณะนี้
ซึ่งรายละเอียดได้กล่าวไว้ในรายจ่ายลงทุนในเนื้อหาด้านใน
และคาดว่าจะดำเนินการแล้วเสร็จประมาณเดือน พฤษภาคม 2547

ผลจากความทุ่มเทและมุ่งมั่นในการพัฒนาผลิตภัณฑ์ บริษัทได้ผ่านการรับรองระบบคุณภาพมาตราฐาน
ISO-9001:2000 ด้านผลิตและจำหน่ายทั้งผลิตภัณฑ์พลาสติกฟิล์มและการผลิตฉลากกาว (Sticker)
จากสถาบัน United Registrar of Systems Ltd.(URS)
ประกอบกับการบริหารที่ต้องอาศัยประสบการณ์และความชำนาญของกลุ่มผู้บริหารในการตัดสินใจในโครงการการลงทุนและดำเนินงานอย่างระมัดระวัง
ทำให้เชื่อมั่นว่าบริษัทสามารถเติบโตอย่างมั่นคงและให้ประโยชน์สูงสุดแก่ผู้ลงทุนและผู้ที่เกี่ยวข้องของบริษัทต่อไปในอนาคต
13. ข้อมูลอื่นๆ ที่เกี่ยวข้อง

ข้อมูลที่มีผลกระทบต่อการตัดสินใจของผู้ลงทุนพอสรุปเป็นประเด็นสำคัญได้ดังนี้

อุตสาหกรรมและการแข่งขัน 

โครงสร้างของอุตสาหกรรมและภาวะการแข่งขัน

ข้อมูลอุตสาหกรรมและการแข่งขันกับบริษัทโดยตรงที่เปิดเผยโดยทั่วไปที่ชัดเจนสามารถสอบทานได้มีน้อยมาก
จากข้อมูลอุตสาหกรรมผลิตภัณฑ์พลาสติกปี 2544 ที่รวบรวมโดยภาควิชาวิศวกรรมเคมี
คณะวิศวกรรมศาสตร์ จุฬาลงกรณ์มหาวิทยาลัย
ที่ใช้ในการจัดทำแผนแม่บทอุตสาหกรรมพลาสติกที่เริ่มดำเนินการตั้งแต่เดือนกุมพาพันธ์ที่ผ่านมา
ซึ่งมีข้อมูลอุตสาหกรรมที่เกี่ยวข้องกับธุรกิจของบริษัทดังนี้

1) จากกลุ่มอุตสาหกรรมผลิตภัณฑ์พลาสติกที่จัดอยู่ใน 13 สาขาอุตสาหกรรมที่มีศักยภาพ
ในกลุ่มอุตสาหกรรมขนาดกลางและย่อมฯ มีจำนวนโรงงานที่ขยายกิจการมากที่สุดติดต่อกันมา 5 ปี
ล่าสุดปี 2544 มีจำนวนโรงงานที่ขยายกิจการ 22 โรงงาน คิดเป็น 23%ของทั้งหมด

2) จากข้อมูลกลุ่มอุตสาหกรรมพลาสติกตามข้อ 1 ผลิตภัณฑ์บรรจุภัณฑ์ที่เป็น 1 ใน 10
ประเภทผลิตผลิตภัณฑ์ มีจำนวน โรงงาน จำนวนคนงาน และเงินทุนจดทะเบียน คือ 1,772 โรง
25,124 คน และ 32,600 ล้านบาท ตามลำดับ คิดเป็น 41.90% 22.82% และ 30.29%
ของทั้งหมด ถือเป็นอันดับสูงสุดใน 10 ประเภท ยกเว้น ในด้านจำนวนคนงานที่เป็นอันดับ 2
รองจากกลุ่มอื่นฯที่มีจำนวนคนงาน 26,219 คน

3)
จากข้อมูลโรงงานผลิตพลาสติกที่ได้รับการส่งเสริมจากสำนักงานคณะกรรมการส่งเสริมการลงทุน(พ.ศ.
2530–2545) 13 ประเภท ประเภทผลิตภัณฑ์ บรรจุภัณฑ์ 1 ใน 13 ประเภท
นั้นมีจำนวนโรงงานที่ได้รับการส่งเสริม 146 โรงงาน จากทั้งหมด 743 โรงงาน คิดเป็น 20%
ของทั้งหมด ซึ่งเป็นอันดับ 2 รองจาก ประเภทผลิตภัณฑ์
พลาสติกอื่นฯที่มีจำนวนโรงงานที่ได้รับส่งเสริม 23%

จะเห็นได้ว่าภาพรวมของผลิตภัณฑ์บรรจุภัณฑ์
มีอัตราการเติบโตที่น่าสนใจสูงเพราะมีการขยายตัวสูงมากกว่าผลิตภัณฑ์อื่นฯ
ซึ่งจะเห็นเป็นแนวโน้มที่สามารถเทียบเคียงกับผลิตภัณฑ์ของบริษัทฯที่มีอัตราการเติบโตมาเป็นลำดับ
ภายใต้การเปลี่ยนแปลงที่สำคัญดังนี้

ความต้องการของผู้บริโภคที่ทำให้ผลิตภัณฑ์ต่างๆมีวงจรชีวิตแตกต่างกันไป

ประเภทผลิตภัณฑ์ที่มีความหลากหลาย ปรับเปลี่ยนไปตามประเภทของวัตถุดิบ และเทคโนโลยี

การจัดกลุ่มบรรจุภัณฑ์ที่มีความทับซ้อนกับประเภทผลิตภัณฑ์เกี่ยวโยงสัมพันธ์กันเช่น การพิมพ์

ดังนั้นภาพของอุตสาหกรรมของบริษัทจึงมีข้อจำกัดในการประเมินหรือสรุปภาพที่ชัดเจน
แต่ก็สามารถที่จะพยายามมองได้ตามแต่ละช่วงเวลาและวัตถุประสงค์ตามแต่ละกรณี

เนื่องจากบริษัทฯก็อยู่ในอุตสาหกรรมการผลิตพลาสติกฟิล์มเพื่อใช้บรรจุภัณฑ์
ซึ่งผลิตภัณฑ์ส่วนใหญ่จำหน่ายให้กับผู้ผลิตอุตสาหกรรมสินค้าอุปโภคและบริโภคซึ่งสินค้าดังกล่าวมีความจำเป็นต่อชีวิตประจำวันอย่างกว้างขวางโดยเฉพาะปัจจุบันประโยชน์ของพลาสติกมีความหลากหลาย
และมีความนิยมใช้ผลิตภัณฑ์ด้านนี้อย่างกว้างขวางมากขึ้นเป็นลำดับ

การออกแบบบรรจุภัณฑ์มีความหลากหลายในรูปแบบสวยงาม การใช้งานที่เหมาะสมทันสมัย
เป็นที่พึงพอใจของลูกค้านั้นคงต้องมีความเข้าใจในทุกๆเรื่องของคุณสมบัติที่แท้จริงของความหลากหลายของวัตถุดิบต่างๆ
รวมทั้งความซับซ้อนของขั้นตอนการผลิต และการพิมพ์

เป็นที่ทราบกันดีว่าอุตสาหกรรมผลิตพลาสติกฟิล์มเพื่อใช้บรรจุภัณฑ์ การพิมพ์
เป็นอุตสาหกรรมที่ต้องใช้เงินลงทุนสูง การผลิตจำเป็นต้องใช้เทคโนโลยีที่ทันสมัย
และแรงงานที่มีฝีมือที่มีความชำนาญ รวมทั้งอุปสรรคทางด้านการตลาด
ส่งผลให้ผู้ที่จะเข้ามาทำอุตสาหกรรมประเภทนี้ค่อนข้างยากพอสมควร ซึ่งผู้ที่อยู่ในอุตสาหกรรมนี้ได้
ต้องเข้าใจถึงความต้องการและการพัฒนาผลิตภัณฑ์ตลอดจนปรับ Facility
ได้สอดคล้องกับความต้องการของลูกค้าอย่างแท้จริง
เอกสารแนบ 3 ข้อมูลอื่น ๆ

1. นายทะเบียนหลักทรัพย์ : บริษัท ศูนย์รับฝากหลักทรัพย์ (แห่งประเทศไทย) จำกัด

62 อาคารตลาดหลักทรัพย์แห่งประเทศไทย ชั้น 7 ถ.รัชดาภิเษก

แขวงคลองเตย เขตคลองเตย กรุงเทพฯ 10110

โทร. 023591200-49 โทรสาร. 023591262-63

2. ผู้สอบบัญชี : นางเกษรี ณรงค์เดช

ผู้สอบบัญชีรับอนุญาติ ทะเบียนเลขที่ 76

คุณสุวณีย์ กิตติปัญญางาม

ผู้สอบบัญชีรับอนุญาติ ทะเบียนเลขที่ 2899

สำนักงาน เอ.เอ็ม.ที. แอสโซซิเอท

491/27 สีลมพลาซ่า, ถนนสีลม บางรัก

กรุงเทพ ฯ โทร 022341676, 022342132

3. ที่ปรึกษาทางกฏหมาย : บริษัท ปมุข กฎหมาย จำกัด

43 ถนนสุทธิสารวินิจฉัย แขวงสามเสนนอก

เขตห้วยขวาง กรุงเทพมหานคร 10310

โทร 0-2693-331-2

e-mail : webmaster@pamook.com

4. ที่ปรึกษาทางการเงิน : ไม่มี
บริษัท ไทย โอ. พี. พี. จำกัด (มหาชน)

แบบรายงานการเปิดเผยข้อมูล

(แบบ56-1)

ประจำปี 2546

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 2

1.  ปัจจัยความเสี่ยง 3

2.  ลักษณะการประกอบธุรกิจ 4

3.  การประกอบธุรกิจของแต่ละสายผลิตภัณฑ์ 9

4.  การวิจัยและพัฒนา 19

5.  ทรัพย์สินที่ใช้ในการประกอบธุรกิจ 20

6.  โครงการในอนาคต 22

7.  ข้อพิพาททางกฎหมาย 23

8.  โครงสร้างเงินทุน 24

9.  การจัดการ 26

10. การควบคุมภายใน 36

11. รายการระหว่างกัน 39

12. ฐานะการเงินและผลการดำเนินงาน 41

13. ข้อมูลอื่นที่เกี่ยวข้อง 51

ส่วนที่ 3 การรับรองความถูกต้องของข้อมูล 53

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 54

เอกสารแนบ 2 รายละเอียดเกี่ยวกับกรรมการของบริษัทย่อย 63

 เอกสารแนบ 3 บุคคลอ้างอิงอื่นๆ 64
7. ข้อพิพาททางกฎหมาย

บริษัทฯ ไม่มีคดีหรือข้อพิพาททางกฏหมายที่มีผลกระทบต่อการดำเนินธุรกิจของบริษัทฯ อย่างมีนัยสำคัญ
6. โครงการดำเนินงานในอนาคต

  บริษัทฯ มีโครงการต่าง ๆ ในอนาคต ดังนี้

1)  ลงทุนในโครงการผลิตฟิลม์เคลือบเมททาไลท์ 1 เครื่อง มูลค่า 60 ล้านบาท
    คาดว่าจะทำรายได้ ไม่น้อยกว่า 30 ล้านบาทต่อปี กลุ่มลูกค้าเป้าหมาย คือ
    กลุ่มโรงพิมพ์ที่ทำซองขนมหรือบะหมี่ เป็นต้น คาดว่าสามารถดำเนินการแล้วเสร็จในเดือน
    พฤษภาคม 2547

2)  ลงทุนในโครงการผลิตฟิลม์ป้องกันรอยขีดข่วน(Protection Film) 1 เครื่อง มูลค่า 20
    ล้านบาท ซึ่งปัจจุบันบริษัทได้เป็นผู้จำหน่ายในตลาดอยู่แล้ว
    ซึ่งบริษัทฯอยู่ในช่วงรอสัดส่วนการตลาดให้เพียงพอที่จะคุ้มกับการลงทุนเพื่อที่จะทำการผลิตเอง

3)  ลงทุนในการพัฒนาเครื่องจักรเก่าที่มีอายุการทำงานมานานเพื่อสนับสนุนความสามารถในการใช้กำลังผลิตให้มีประสิทธิภาพสูงขึ้นมูลค่าประมาณ
    2 ล้านบาท
8. โครงสร้างเงินทุน

1)  หลักทรัพย์ของบริษัท

-   บริษัทฯ มีทุนจดทะเบียน 60 ล้านบาท แบ่งเป็นหุ้นสามัญ 6,000,000 หุ้น มูลค่าที่ตราไว้หุ้นละ
    10 บาท เรียกชำระครบเต็มมูลค่าแล้ว

-   บริษัทฯ ไม่มีหุ้นบุริมสิทธิ์ หรือหุ้นประเภทอื่นที่มีเงื่อนไข

-   ในช่วง 10 ปีที่ผ่านมา บริษัทไม่มีการเพิ่มทุน

-   บริษัทฯไม่มีการออกตราสารหนี้หรือแปลงสภาพหลักทรัพย์

หน่วย : ล้านบาท

  ----------- -------------------------- --------------------------------
  ปี พ.ศ.      ทุนที่เพิ่ม                     ทุนจดทะเบียน

  2526        25                         25

  2529        5                          30

  2533        20                         50

  2534        10                         60

  2535        -                          60

  2536        -                          60

  2537        -                          60

  2538        -                          60

  2539        -                          60

  2540        -                          60

  2541        -                          60

  2542        -                          60

  2543        -                          60

  2544        -                          60

  2545        -                          60
  ----------- -------------------------- --------------------------------

(ปีก่อตั้งบริษัท คือ ปี 2526)

2)  ผู้ถือหุ้น 10 รายแรก

  ------------------------------------------------ ------------- --------
  รายชื่อผู้ถือหุ้น                                       จำนวนหุ้น       %

  1.ร.ต.อ.สุเมธ ลิ่มอติบูลย์                             875,263       14.59

  2.นายสุธี ลิ่มอติบูลย์                                  873,035       14.55

  3.นายชวลิต ลิ่มอติบูลย์                                830,183       13.84

  4.นายสุรินทร์ ลิ่มอติบูลย์                               738,551       12.31

  5.นางสุวิมล มหากิจศิริ                                723,900       12.06

  6.บริษัท ศูนย์รับฝากหลักทรัพย์(ประเทศไทย) จำกัด เพื่อผู้ฝาก   663,198       11.05

  7.Thailand Securities Depository Company Limited 143,900       2.40
  for Depositors                                                 

  8.นายพิพัฒ พะเนียงเวทย์                              110,868       1.85

  9.ดร.สุเมธ/นางพาสินี ลิ่มอติบูลย์                        89,600        1.49

  10.นางสุกัญญา โพธิกำจร                              65,000        1.08
  ------------------------------------------------ ------------- --------

3)  นโยบายการจ่ายเงินปันผล

บริษัทฯได้ปฏิบัติตามพระราชบัญญัติบริษัทมหาชน ในการคุ้มครองเจ้าหนี้ ที่เกี่ยวกับการจ่ายเงินปัน
ให้จ่ายจากผลกำไรจากการดำเนินงานและกำไรสะสมเท่านั้น
โดยต้องผ่านมติที่ประชุมผู้ถือหุ้นในการประชุมสามัญประจำปี ปัจจุบันบริษัทฯไม่มีขาดทุนสะสม
ส่วนที่ 3 การรับรองความถูกต้องของข้อมูล

ข้าพเจ้าได้ตรวจสอบข้อความและข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อความและข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อความที่ควรต้องแจ้งในสาระสำคัญ
อันอาจทำให้บุคคลผู้เข้าซื้อหลักทรัพย์เสียหาย

ในกรณีนี้ เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรอง
ความถูกต้องที่เป็นชุดเดียวกัน ข้าพเจ้าได้มอบหมายให้ นายสุธี ลิ่มอติบูลย์เป็นผู้ลงลายมือชื่อ
กำกับเอกสารนี้ไว้ทุกหน้าด้วย หากเอกสารใดไม่มีการลงลายมือชื่อของคุณสุธี ลิ่มอติบูลย์ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

1. นายสุธี ลิ่มอติบูลย์ กรรมการผู้จัดการ ……………………….

2. นายสุเมธ ลิ่มอติบูลย์ กรรมการ ……………………….

ชื่อ ตำแหน่ง ลายมือชื่อ

ผู้รับมอบอำนาจ นายสุธี ลิ่มอติบูลย์ กรรมการผู้จัดการ ……………………….
4. การวิจัยและพัฒนา

บริษัทฯ ตระหนักถึงความสำคัญของงานด้านการวิจัยและพัฒนา
จึงได้จัดให้มีหน่วยงานการวิจัยและพัฒนา และผู้รับชอบโครงการโดยเฉพาะเพื่อวัตถุประสงค์
ในการพัฒนาผลิตภัณฑ์ใหม่ๆเพื่อตอบสนองตลาดและให้บริษัทสามารถมีส่วนแบ่งการตลาดมากขึ้น
ดังที่ได้กล่าวแล้วเบื้องต้น นอกจากนั้นยังไปการช่วยในการลดต้นทุนการผลิต
ทำให้สามารถแข่งขันด้านราคา และนำไปสู่การลดต้นทุนให้แก่คู่ค้าในที่สุด
โดยทั้งนี้บริษัทฯมีการลงทุนในเครื่องมือที่จำเป็นต่อการวิจัยและทดสอบคุณสมบัติทางพลาสติกที่ทำให้สามารถทราบผลการทดสอบได้อย่างรวดเร็ว
นอกจากนั้นในปีนี้ทางแผนกวิจัยฯจะเน้นการทดสอบผลของผลิตภัณฑ์และการเก็บข้อมูลในเชิงวิเคราะห์หาสาเหตุโดยใช้เครื่องมือให้มากที่สุด
เพื่อให้สามารถวัดผลงานเป็นตัวเลขของค่าความแปรปรวนของสินค้าและเครื่องจักรที่ทำการผลิตอยู่
และนำไปสู่การแก้ไขในเชิงพัฒนาได้ดีที่สุด

ผลิตภัณฑ์ฉลากกาว (สติ๊กเกอร์) จากเดิมที่บริษัทฯได้มี ระบบ Silk Screen Unit
ที่สามารถพิมพ์ตัวนูนบนฉลากกาว (สติกเกอร์) ได้อย่างคมชัด
สร้างความแปลกใหม่ให้กับตลาดฉลากกาวแล้ว บริษัทฯยังได้ซื้อเครื่องจักรตัวใหม่
ซึ่งมีความยืดหยุ่นและสามารถพิมพ์ได้หลายระบบในเครื่องเดียวกัน
อีกทั้งมีกำลังการผลิตและความแม่นยำสูง เหมาะสำหรับงานที่ต้องการคุณภาพ

หลอดลามิเนต บริษัทฯ ได้พัฒนาอย่างต่อเนื่อง โดยอาศัยเครื่องมืออุปกรณ์และห้อง Lab
ที่มีความคล่องตัว ในการลดความหนาของ Web เพื่อลดต้นทุนของวัตถุดิบ
อีกทั้งมีการปรับปรุงเครื่องผลิตหลอดลามิเนต เพื่อเพิ่มประสิทธิภาพการผลิต และสามารถใช้ Web
ที่บางลงได้ และได้เปลี่ยนเครื่องฉีดฝาจุกหลอดลามิเนต จากแบบ Hot-Runner เป็น
Cold-Runner ซึ่งเป็นการทำให้จุกที่ฉีดออกมามีคุณภาพที่ดีขึ้นการสูญเสียน้อยลง
เพื่อเพิ่มศักยภาพทางการแข่งขันในเรื่องราคา ในส่วนของฟิล์มพลาสติกชนิดต่างๆ ที่บริษัทผลิต
ก็มีการทดลองสูตรใหม่ๆ
อยู่เสมอเพื่อใช้เม็ดพลาสติกในประเทศให้มากขึ้นในภาวะที่ต้องการลดการพึ่งพาสินค้าต่างประเทศ
เพื่อลดต้นทุนการผลิต

ปัจจุบันจากที่บริษัทได้ใช้แนวการให้บริการและจำหน่ายผลิตภัณฑ์ระดับคุณภาพ
โดยมีเป้าหมายสูงสุดคือความพึงพอใจของลูกค้า ซึ่งบริษัทฯได้ค้นคว้าวิจัย และพัฒนาในวัตถุดิบ
กระบวนการผลิต จนกระทั้งสินค้าถึงผู้อุปโภคบริโภค เพื่อสนับสนุนและปรับปรุง
ในทุกกระบวนการให้มีการใช้ทรัพยากรที่มีคุณภาพ คล่องตัว ทันสมัย ประหยัด และพึงพอใจ
กับทุกกลุ่มบุคคลที่เกี่ยวข้อง โดยกำหนดไว้เป็นแนวทางที่สนับสนุนงบประมาณ

ในปีนี้ทางบริษัทจะเน้นพัฒนาฟิล์มPEที่ใช้ในอุตสาหกรรมอาหาร (Food Grade) ซึ่งมีคุณสมบัติคล้าย
Film PVC เพื่อใช้ในการห่ออาหารบนถาด Formซึ่งเป็นโครงการต่อเนื่องมาจากปีที่แล้ว
โดยในกระบวนการผลิตบริษัทได้คำนึงถึงความปลอดภัยในสุขภาพของผู้บริโภค
และผลกระทบต่อสิ่งแวดล้อมเป็นหลัก
ส่วนที่ 2 บริษัทที่ออกหลักทรัพย์

บริษัทไทย โอ.พี.พี.จำกัด (มหาชน) ประกอบธุรกิจหลักในการผลิต
การจำหน่ายสินค้าประเภทพลาสติกฟิล์มสำหรับหีบห่อ-บรรจุภัณฑ์ และให้บริการงานพิมพ์
จดทะเบียนเป็นนิติบุคคลตามกฏหมายว่าด้วยกฏหมายมหาชนจำกัด ทะเบียนเลขที่บมจ. 446 (เดิมชื่อ
บริษัท ไทย โอ.พี.พี. จำกัด ทะเบียนเลขที่ 1906/2526) ทุนจดทะเบียน 60 ล้านบาท จำนวน 6
ล้านหุ้น มูลค่าที่ตราไว้หุ้นละ10บาทชำระเต็มมูลค่า

สำนักงานใหญ่ : 1741 ถนน จันทน์ แขวงทุ่งมหาเมฆ เขตสาทร กรุงเทพฯ 10120

โทรศัพท์ : (662) 0-2285- 4940,0-2678-1051-5

โทรสาร : (662) 0-2285-4942,0-2285-4991

Web site : http://www.topp.co.th

E-mail : topp@topp.co.th
1. ปัจจัยความเสี่ยง

(1) ความเสี่ยงในแง่ของลูกหนี้ด้อยคุณภาพ
    เนื่องจากบริษัทลูกค้าบางรายได้รับผลกระทบจากปัญหาเศรษฐกิจ
    จึงทำให้การบริหารทางการเงินของบริษัทลูกค้าไม่คล่องตัว
    ทำให้มีการยืดการชำระเงินให้แก่ทางบริษัททำให้บริษัทฯได้มีการชะลอ
    และลดปริมาณการขายกับลูกค้าที่มีปัญหาด้วยวิธีดังกล่าวก็เป็นผลทำให้ยอดรายได้จากการขาย
    รวมทั้งผลของกำไรขั้นต้นที่ลดลงในที่สุดด้วย

(2) ความเสี่ยงในแง่ของการแข่งขันที่เพิ่มสูงขึ้น เนื่องมาจากการลดค่าลงของค่าเงินบาท
    ซึ่งถือเป็นปัจจัยที่ช่วยส่งเสริมให้คู่แข่งขันต่างประเทศเข้ามามีส่วนแบ่งในตลาด
    ซึ่งบริษัทข้ามชาติเหล่านี้มักมีข้อได้เปรียบอย่างมากทั้งในแง่ของเงินทุนที่มีปริมาณสูง
    หรือการที่ค่าเงินของบริษัทเหล่านี้มีค่ามากขึ้นเมื่อเทียบกับเงินบาท มีเทคโนโลยีที่ทันสมัย
    รวมถึงมี R&D อย่างต่อเนื่องควบคู่ไปกับการตลาด ซึ่งดังที่ได้กล่าวมาแล้วนั้นถือได้ว่า
    บริษัทข้ามชาติเหล่านี้เป็น
    คู่แข่งขันที่อาจจะมีบทบาทสำคัญและสามารถแย่งส่วนแบ่งตลาดในอุตสาหกรรม Packaging

มาตราการรองรับความเสี่ยง

(1) ในด้านของลูกหนี้ที่ด้อยคุณภาพ บริษัทฯมีมาตรการลดลูกหนี้ด้อยคุณภาพ
    โดยการประกันความเสี่ยง ในการกำหนดวงเงินการให้เครดิต และระยะเวลาการชำระหนี้
    ติดตามและควบคุมให้ลูกค้ามีการชำระหนี้ตรงตามเวลาที่กำหนด
    ทั้งนี้การพิจารณาวงเงินให้การเครดิตแก่ลูกค้า
    บริษัทจะพิจารณาจากสภาพคล่องทางการเงินและความสามารถในการชำระหนี้ตามกำหนดของลูกค้ารายนั้นๆ

(2) การกระจายธุรกิจหลักของบริษัทฯ ไปยังอุตสาหกรรมด้านอื่น ๆ กล่าวคือ
    เนื่องมาจากภาวะการแข่งขันที่สูงขึ้น อาจมีผลกระทบต่อธุรกิจหลักของบริษัทฯ
    คือทำให้ยอดขายของธุรกิจดังกล่าวไม่สามารถทำผลกำไรได้ ดังนั้นแนวทางการแก้ไขคือ
    การทำการวิจัย
    และพัฒนาผลิตภัณฑ์ใหม่ที่เป็นที่ต้องการของตลาดขึ้นมาทดแทนผลิตภัณฑ์เดิมที่มีผลกำไรและมีส่วนแบ่งตลาดที่ลดลง
    ประกอบกับได้ใช้นโยบายการให้บริการและจำหน่ายผลิตภัณฑ์ที่ไม่ได้ผลิตเองให้มีสัดส่วนมากขึ้นซึ่งต่อไปจะทำให้มีการหมุนเวียนของสินค้าจนสามารถจัดลำดับและคัดเลือกเฉพาะสินค้าที่มีความเสี่ยงน้อยที่สุดเท่านั้น
11. รายการระหว่างกัน

1)  บุคคลที่อาจมีความขัดแย้งกัน – ไม่มี

2)  รายการระหว่างบริษัทที่เกี่ยวข้องกัน

บริษัทที่เกี่ยวข้องกันโดยมีผู้ถือหุ้น และ/หรือ กรรมการบางท่านร่วมกัน ได้แก่

1. บริษัท เหรียญทองลามิทิวบ์ จำกัด : ประกอบธุรกิจหลักผลิตหลอดบรรจุภัณฑ์สินค้าทุกชนิด

2. บริษัท ไทยอ๊อฟเซท จำกัด : ประกอบธุรกิจหลักบริการสิ่งพิมพ์บรรจุภัณฑ์และสินค้าทุกชนิด

3. บริษัท ไดอิชิ แพคเกจจิ้ง จำกัด : ประกอบธุรกิจหลักบริการสิ่งพิมพ์บรรจุภัณฑ์

4. ห้างหุ้นส่วน เหรียญทองการพิมพ์ จำกัด : ประกอบธุรกิจหลักรับจ้างพิมพ์สิ่งพิมพ์ทั่วไป

5. บริษัท คิมแพ็ค จำกัด : ประกอบธุรกิจหลักผลิตหลอดบรรจุภัณฑ์ส่งต่างประเทศ

6. บริษัท สยามหมึกพิมพ์และเคมีภัณฑ์ จำกัด : ประกอบธุรกิจผลิตและขายหมึกเคมีภัณฑ์

7. บริษัท กิมไป๊ จำกัด : ประกอบธุรกิจขายปลีกเม็ดพลาสติก

8. บริษัท แอล เอ พลาสแพ็ค : ประกอบธุรกิจผลิตฟิล์มยืด

  9. L.S. Pack Company Limited : ประกอบธุรกิจผลิตและจำหน่ายหลอดลามิเนทที่
  ประเทศสาธารณรัฐสังคมนิยมเวียดนาม

รายการค้ากับบริษัทที่เกี่ยวข้องกันในระหว่างปี 2547 ประกอบด้วย

ค่าขายสินค้า 136.45 ล้านบาท

ค่าซื้อสินค้า 271.49 ล้านบาท

ค่าซื้อเครื่องจักร 5.52 ล้านบาท

ค่าเช่ารับ 0.61 ล้านบาท

รายได้อื่น 4.36 ล้านบาท

ค่าเช่าจ่าย 1.56 ล้านบาท

ค่าใช้จ่าย 2.96 ล้านบาท

ความจำเป็นและความสมเหตุสมผลของรายการระหว่างกันดังกล่าว

จากรายชื่อและลักษณะธุรกิจของกิจการที่เกี่ยวข้องกันกับบริษัทข้างต้นนั้น
จะเห็นได้ชัดเจนว่ากิจการที่เกี่ยวข้องกันหลายบริษัทมีลักษณะธุรกิจที่สัมพันธ์กันกับธุรกิจของบริษัท
โดยสามารถสนับสนุนกันได้
ดังนั้นบริษัทจึงมีรายการค้าเป็นธุระกิจปกติและมีเงื่อนไขการค้าทั่วไปกับกิจการที่เกี่ยวข้องกันอย่างสม่ำเสมอ
ดังที่กล่าวไว้ในงบการเงิน เกี่ยวกับนโยบายการกำหนดราคา ตามหมายเหตุประกอบงบการเงินข้อ
15

3)  มาตรการหรือขั้นตอนการอนุมัติการทำรายการระหว่างกัน

กรณีของรายการค้าที่เป็นธุรกิจปกติและมีเงื่อนไขการค้าทั่วไป มีราคาตลาดอ้างอิงได้
ขั้นตอนการอนุมัติเป็นไปตามขั้นตอนการควบคุมภายในของบริษัท ในกรณีของรายการอื่นๆ เช่น
รายการค้าที่เป็นธุรกิจที่ไม่มีราคาตลาดอ้างอิง รายการเกี่ยวกับสินทรัพย์หรือบริการ
รวมถึงรายการให้หรือรับความช่วยเหลือทางการเงิน
บริษัทได้มีการกำหนดขั้นตอนการอนุมัติให้สอดคล้องเป็นไปตามแนวทางในเรื่องของการเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกันตามประกาศของตลาดหลักทรัพย์แห่งประเทศไทย
ลงวันที่ 19 พฤศจิกายน 2546

4)  นโยบายหรือแนวโน้มการทำรายการระหว่างกันในอนาคต

บริษัทมีนโยบายมุ่งเน้นเพื่อให้เกิดความโปร่งใสในการดำเนินธุรกิจ
ดังนั้นการทำรายการระหว่างกันจึงมุ่งให้มีเพียงรายการค้าที่เป็นธุรกิจปกติและมีเงื่อนไขการค้าทั่วไป
โดยพยายามให้เกิดรายการระหว่างกันด้านอื่นเท่าที่จำเป็นเท่านั้น
ข้อมูลสรุป (EXECUTIVE SUMMARY)

บริษัท ไทย โอ.พี.พี. จำกัด (มหาชน) ประกอบธุรกิจ
เกี่ยวกับการผลิตและจำหน่ายฟิล์มพลาสติกรวมถึงบรรจุภัณฑ์พลาสติกและการบริการงานพิมพ์ฉลากกาวสำหรับบรรจุภัณฑ์
ซึ่งสามารถจัดประเภทกลุ่มผลิตภัณฑ์และงานบริการของบริษัทฯ กับ กลุ่มผลิตภัณฑ์ที่ซื้อมา-ขายไป
ได้ดังนี้

ผลิตภัณฑ์ของบริษัท

-   ฟิล์มหด โอ.พี.พี.(Shrinkable O.P.P. Film)

-   ฟิล์ม ซี.พี.พี.(Cast Polypropylene Film)

-   ฟิล์มแมททัลไลซ์(Metallized Film)

-   ฟิล์มลามิเนท(LLDPE Lamination Grade)

-   ฟิล์มหด (PE Shrink Film)

-   ถุงไนล่อน (Nylon Bag)

-   หลอดลามิเนทสำหรับบรรจุยาสีฟัน

  (Laminated Toothpaste Tubes)

งานบริการ

-   การพิมพ์บนฉลากกาวสำหรับบรรจุภัณฑ์

  (Sticker Label Printing)

-   บริการพิมพ์ระบบกราเวียร์ (Gravure Printing)

  ผลิตภัณฑ์ที่ ซื้อมา-ขายไป

-   ฟิล์มยืด (Stretch Film)

-   ฟิล์มผนึกสูญญากาศ (Skin Vacuum Film)

-   ฟิล์มป้องกันการขีดข่วน (Protection Film)

-   ฟิล์ม โอ.พี.พี.ชนิดผนึกด้วยความร้อน

  ( Heatsealable O.P.P. Film )

-   ฟิล์มหด (Shrink Film) ยี่ห้อ Clysar

  ซึ่งบริษัทฯเป็นตัวแทนจำหน่ายของ

  บริษัท Bemis สหรัฐอเมริกา

ด้วยความหลากหลายและคุณภาพของสินค้าที่มีจำหน่าย
รวมถึงการติดตามร่วมแก้ปัญหากับลูกค้าอย่างใกล้ชิด
ทำให้บริษัทเป็นที่รู้จักในด้านผลิตภัณฑ์ฟิล์มพลาสติก ในส่วนการพิมพ์
บริษัทมีบริการทั้งด้านงานพิมพ์บนแผ่นฟิล์มด้วยระบบกราเวียร์ (Gravure) และงานพิมพ์บนฉลากกาว
สำหรับบรรจุภัณฑ์ (Sticker Label Printing) ด้วยระบบการพิมพ์ Roto-Letterpress และ
Silk-Screen โดยใช้เครื่องจักรและเทคโนโลยีที่ทันสมัย
ทำให้บริษัทฯได้รับความไว้วางใจและการสนับสนุนจากลูกค้าอย่างต่อเนื่อง
ปัจจุบันบริษัทยังมีธุรกิจด้านการผลิตหลอดลามิเนตเพื่อใช้บรรจุยาสีฟัน
ซึ่งได้ร่วมทุนกับบริษัทที่ก่อตั้งและดำเนินการในประเทศเวียดนาม นับเป็น 1 ใน 3 ผลิตภัณฑ์หลัก
ตามโครงสร้างรายได้ของบริษัทฯ

ผลจากความตั้งใจและมุ่งมั่นในการให้บริการแก่ลูกค้า โดยเน้นการพัฒนาคุณภาพและผลิตภัณฑ์
บริษัทได้ผ่านการรับรองระบบคุณภาพมาตราฐาน ISO-9001:2000 และในปี 2548
ตามที่บริษัทมีโครงการขยายกำลังการผลิต Metallized Film
อีกทั้งลงทุนในด้านการวิจัย-พัฒนาเพื่อลดต้นทุนการผลิต
ทำให้สามารถแข่งขันด้านราคาทั้งในและต่างประเทศรวมถึงการร่วมงานแสดงสินค้าทั้งในและต่างประเทศ
ได้รับการตอบรับจากผู้สนใจเป็นอย่างดี ซึ่งถือเป็นกลยุทธ์ในการเพิ่มช่องทางการจำหน่ายของบริษัท
ที่ยังคงเน้นนโยบายการบริการเพื่อความพึงพอใจสูงสุดของลูกค้า

ในปี 2547
บริษัทได้บรรลุเป้าหมายในการสร้างความเติบโตที่สามารถสร้างรายได้712.11ล้านบาทเพิ่มขึ้นจากปีก่อนคิดเป็นร้อยละ
31.99 นอกจากนั้นคณะกรรมการได้สนับสนุนให้มีการกำกับดูแลกิจการที่ดี
อีกทั้งพัฒนาศักยภาพของบุคลากรเพื่อให้เติบโตไปพร้อมกับบริษัท
ทำให้เชื่อมั่นว่าบริษัทสามารถเติบโตอย่างมั่นคง
ให้ประโยชน์สูงสุดแก่ผู้ลงทุนและผู้ที่เกี่ยวข้องของบริษัทต่อไปในอนาคต
13. ข้อมูลอื่นที่เกี่ยวข้อง 

- ไม่มี -
เอกสารแนบ 3 ข้อมูลอื่น ๆ

1.นายทะเบียนหลักทรัพย์ : บริษัท ศูนย์รับฝากหลักทรัพย์ (แห่งประเทศไทย) จำกัด

62 อาคารตลาดหลักทรัพย์แห่งประเทศไทย ชั้น4,7

  ถ.รัชดาภิเษก คลองเตย กรุงเทพฯ 10110

โทรศัพท์ 0-2229-2800 โทรสาร. 0-235-1259

2.ผู้สอบบัญชี : นาง เกษรี ณรงค์เดช

ผู้สอบบัญชีรับอนุญาติ ทะเบียนเลขที่ 76

สำนักงาน เอ.เอ็ม.ที. แอสโซซิเอท

491/27 สีลมพลาซ่า ถนนสีลม บางรัก กรุงเทพฯ

โทรศัพท์ 022341676, 022342132

: คุณ สุวณีย์ กิตติปัญญางาม

ผู้สอบบัญชีรับอนุญาติ ทะเบียนเลขที่ 2899

บริษัท บัญชีกิจ จำกัด

87/102-103 อาคารโมเดิร์นทาวน์ ชั้น 9-10 ซอยเอกมัย 3

ถนนสุขุมวิท แขวงคลองตัน เขตคลองเตย กรุงเทพฯ 10110

โทรศัพท์ 0-2382-0414 โทรสาร 0-2381-5849,0-2382-0417

3.ที่ปรึกษาทางกฏหมาย : บริษัท ปมุข กฎหมาย จำกัด

43 ถนนสุทธิสารวินิจฉัย แขวงสามเสนนอก

เขตห้วยขวาง กรุงเทพมหานคร 10310

โทรศัพท์ 0-2693-3331-2 โทรสาร 0-2693-3295

e-mail : webmaster@pamook.com

4.ที่ปรึกษาทางการเงิน : ไม่มี
บริษัท ไทย โอ. พี. พี. จำกัด (มหาชน)

แบบรายงานการเปิดเผยข้อมูล

(แบบ56-1)

ประจำปี 2547

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 3

1.  ปัจจัยความเสี่ยง 4

2.  ลักษณะการประกอบธุรกิจ 6

3.  การประกอบธุรกิจของแต่ละสายผลิตภัณฑ์ 10

4.  การวิจัยและพัฒนา 26

5.  ทรัพย์สินที่ใช้ในการประกอบธุรกิจ 27

6.  โครงการในอนาคต 29

7.  ข้อพิพาททางกฎหมาย 30

8.  โครงสร้างเงินทุน 31

9.  การจัดการ 33

10. การควบคุมภายใน 44

11. รายการระหว่างกัน 47

12. ฐานะการเงินและผลการดำเนินงาน 49

13. ข้อมูลอื่นที่เกี่ยวข้อง 61

ส่วนที่ 3 การรับรองความถูกต้องของข้อมูล 62

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท (ท้ายเล่ม)

เอกสารแนบ 2 รายละเอียดเกี่ยวกับกรรมการของบริษัทย่อย 64

 เอกสารแนบ 3 บุคคลอ้างอิงอื่นๆ 65
7. ข้อพิพาททางกฎหมาย

บริษัทฯ ไม่มีคดีหรือข้อพิพาททางกฎหมายที่มีผลกระทบต่อการดำเนินธุรกิจของบริษัทฯ อย่างมีนัยสำคัญ
6. โครงการดำเนินงานในอนาคต

  ผลิตภัณฑ์ฟิล์มพลาสติก

  บริษัทอยู่ในระหว่างการศึกษาการลงทุนในโครงการผลิตฟิล์มป้องกันรอยขีดข่วน (Protection
  Film) งบประมาณการลงทุนที่ประมาณไว้ ประมาณ 20 ล้านบาท
  ปัจจุบันบริษัทได้นำเข้าเพื่อจำหน่ายตลาดในประเทศ เนื่องจากยังไม่มีผู้ผลิตในประเทศไทย
  และความต้องการของตลาดสำหรับผลิตภัณฑ์ชนิดนี้ยังใช้อยู่ในวงจำกัด
  แต่จากการที่บริษัทอยู่ในธุรกิจในกลุ่มนี้มาเป็นเวลานาน
  จึงทำให้เชื่อมั่นว่าตลาดของฟิล์มชนิดนี้ในประเทศมีโอกาสขยายตัวได้ในอนาคตมีความเป็นไปได้ค่อนข้างสูง

  ผลิตภัณฑ์ฉลากกาว (Sticker)

  บริษัทอยู่ในระหว่างขั้นตอนการศึกษาการลงทุนเพิ่มเติมในเครื่องจักรสำหรับพัฒนาประสิทธิภาพการให้บริการงานพิมพ์ฉลากกาว
  (Sticker) สำหรับบรรจุภัณฑ์ ซึ่งมีงบประมาณการลงทุนประมาณ 70 ล้านบาท
  เพื่อเพิ่มกำลังการผลิตและนำเสนอเทคโนโลยีใหม่ๆ สู่ตลาด

  ซึ่งทั้งสองโครงการ บริษัทจะดำเนินการในการสำรวจความเป็นไปได้และงบประมาณการลงทุน
  รวมถึงลักษณะโครงการ ผลตอบแทนที่คาดว่าจะได้รับ
  รวมทั้งปัจจัยที่อาจทำให้โครงการไม่สามารถดำเนินไปตามแผนได้ ให้ชัดเจน
  ก่อนนำเสนออนุมัติโครงการต่อไป ตามลำดับ